CELEX: 22017D1829
Language: hr
Date: 2015-12-11 00:00:00
Title: Odluka Zajedničkog odbora EGP-a br. 318/2015 od 11. prosinca 2015. o izmjeni Priloga XIII. (Promet) Sporazumu o EGP-u [2017/1829]

12.10.2017   
               
               
                  HR
               
               
                  Službeni list Europske unije
               
               
                  L 263/37
               
            ODLUKA ZAJEDNIČKOG ODBORA EGP-A
      br. 318/2015
      od 11. prosinca 2015.
      o izmjeni Priloga XIII. (Promet) Sporazumu o EGP-u [2017/1829]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,
      budući da:
      
                  (1)
               
               
                  Uredba (EZ) br. 80/2009 Europskog parlamenta i Vijeća od 14. siječnja 2009. o Kodeksu poslovanja računalnih sustava rezervacija i stavljanju izvan snage Uredbe Vijeća (EEZ) br. 2299/89 (1) treba se uključiti u Sporazum o EGP-u.
               
            
                  (2)
               
               
                  Uredbom (EZ) br. 80/2009 stavlja se izvan snage Uredba Vijeća (EEZ) br. 2299/89 (2), koja je uključena u Sporazum o EGP-u i koja se stoga treba izbrisati iz njega.
               
            
                  (3)
               
               
                  Prilog XIII. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Tekst točke 63. (Uredba Vijeća (EEZ) br. 2299/89) u Prilogu XIII. Sporazumu o EGP-u zamjenjuje se sljedećim:
      „32009 R 0080: Uredba (EZ) br. 80/2009 Europskog parlamenta i Vijeća od 14. siječnja 2009. o Kodeksu poslovanja računalnih sustava rezervacija i stavljanju izvan snage Uredbe Vijeća (EEZ) br. 2299/89 (SL L 35, 4.2.2009., str. 47.)
      Za potrebe ovog Sporazuma odredbe te Uredbe sadržavaju sljedeće prilagodbe:
      
                  (a)
               
               
                  U članku 8. stavku 1., u odnosu na države EFTA-e, umjesto ‚Zajednica’ i ‚Komisija’ stoji ‚države EFTA-e’.
               
            
                  (b)
               
               
                  Članak 8. stavak 2. ne primjenjuje se u odnosu na države EFTA-e. Države EFTA-e nadzirat će diskriminatorno ili neravnopravno postupanje dobavljača sustava u trećim zemljama sa zračnim prijevoznicima iz država EFTA-e.
               
            
                  (c)
               
               
                  U članku 11. stavku 8., u odnosu na države EFTA-e, umjesto riječi ,Direktivom 95/46/EZ, nacionalnim odredbama donesenim u skladu s njom i odredbama međunarodnih sporazuma u kojima je Zajednica stranka’ stoji ‚Direktivom 95/46/EZ i nacionalnim odredbama donesenima na temelju te Direktive’. U članku 11. stavku 9., u odnosu na države EFTA-e, umjesto riječi ‚odredbe te Direktive, odredbe nacionalnih propisa donesenih u skladu s njom i odredbe međunarodnih sporazuma u kojima je Zajednica stranka’ stoji ‚odredbe te Direktive i nacionalne odredbe donesene na temelju te Direktive’.
               
            
                  (d)
               
               
                  U člancima 13., 14., 15. i 16., u odnosu na države EFTA-e, umjesto ‚Komisija’ stoji ‚Nadzorno tijelo EFTA-e’, umjesto ‚Sud Europskih zajednica’ stoji ‚Sud EFTA-e’, a umjesto ‚,članci 81. i 82. Ugovora’ stoji ‚članci 53. i 54. Sporazuma o EGP-u’.”
               
            Članak 2.
      Vjerodostojni su tekstovi Uredbe (EZ) br. 80/2009 na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 12. prosinca 2015. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 11. prosinca 2015.
         
            
               Za Zajednički odbor EGP-a
            
            
               Predsjednica
            
            Oda SLETNES
         
      
      
         (1)  SL L 35, 4.2.2009., str. 47.
      
         (2)  SL L 220, 29.7.1989., str. 1.
      
         (*1)  Ustavni su zahtjevi navedeni.
      
         Izjava država EFTA-e
         u pogledu Odluke br. 318/2015 od 11. prosinca 2015. o uključivanju Uredbe (EZ) br. 80/2009 Europskog parlamenta i Vijeća od 14. siječnja 2009. o Kodeksu poslovanja računalnih sustava rezervacija i stavljanju izvan snage Uredbe Vijeća (EEZ) br. 2299/89
         
            „U Uredbi Vijeća (EEZ) br. 2299/89 koja je stavljena izvan snage i u Uredbi (EZ) br. 80/2009 Europskog parlamenta i Vijeća riječ je, među ostalim, o nadležnosti za izricanje novčanih kazni u posebnom području prava tržišnog natjecanja. Uključivanjem potonje Uredbe ne dovode se u pitanje institucijska rješenja u pogledu budućih akata kojima se dodjeljuju ovlasti za izricanje novčanih kazni u područjima izvan prava tržišnog natjecanja.”